57 
Umbelliferarum  species,  quotquot  et  floribus  perfectis  et 
fructibus  maturis  videre  licuit  , iam  ex  aliquot  abhinc  annis 
sollicite  examinare  et  cum  scriptis  egregiis  clarissimorum  viro- 
rum Candollii,  Sprengelii  et  Hoffraanni  conferre  incepi.  Per 
hanc  investigationem  cognovi,  et  genera  plura  characteribus 
firmioribus  munienda  et  tribus  generum  limitibus  certioribus 
circumscribendas  esse.  Cl.  HofTmannus  notas  genericas  argu- 
tissime posuit,  opera  eius  quam  plurimum  mihi  ariserunt  et 
amorem  familiae  huius  accuratius  observandae  in  me  excita- 
runt,  sed,  eum  non*  omnia  perlustrasse,  dolendum  est;  nec 
in  eo  consentire  possum , omnes  quascunque  species  huius 
familiae  ex  una  nota , e vittis  scilicet , aut  in  genera  colligen- 
das aut  separandas  esse,  cum  affines  species  eo  subinde  in 
plura  distrahantur.  Genera  cumuli  formarum  affinium  sunt , 
et  ut  characteres , quibus  singula  distinguatur  congeries , eru- 
antur, observandum,  quid  cuique,  proprium  et  quid  in  quavis 
constans  sit;  haec  in  diversis  saepe  diversa  reperiuntur,  nec, 
quid  sit  constans,  aliter ' nisi  experientia  exploratur.  Genera 
nostra  corporum  naturalium  artificialia  quidem  sunt  et  erunt, 
quum  natura  secundum  normas  infinitas  Creavit  ; sed  ea  me- 
thodus optima  censenda  erit,  quae  affines  species  proxime 
congesserit,  additis  simul  characteribus  distinctivis  , ex  quali- 
cunque caeterum  fructificationis  parte  desumtis  , dummodo 
reliquos  excludat  cumulos.  Maximae  quidem  dignitatis  vittae 
sunt,  et  his  neglectis,  in  familia  Seselinearum  et  Amminearum 
8 
